
Tee ehitusloa andmine (Energia põik)  

1. ASJAOLUD JA MENETLUSE KÄIK

16.09.2019 läbivaatamiseks laekus Energia põigu  kinnistul 1.etapi ehitustööde teostamiseks (avalikult kasutatava sõidutee, kõnniteede, välisvalgustuse ja sademeveekanalisatsiooni ümberehitamiseks ja rajamiseks) tee ehitusloa taotlus koos tee ehitusprojektiga (linnavalitsuse dokumendiregistris nr 9835/1-16. 
Tee ehitusloa menetluse raames olid linnavalitsuse dokumendiregistri kaudu  kaasatud Narva Linnavalitsuse Arhitektuuri- ja Linnaplaneerimise Ameti ja Linnamajandusameti spetsialistid, kes on  kooskõlastanud või andnud arvamuse tee ehitusprojektile (dok. reg nr. 9835/1-16).
16.10.2019 kõik kaasatud isikud kooskõlastasid tee ehitusprojekti.
Linnamajandusamet kooskõlastas tingimisi märkustega: 
„1.Energia põigu tänavavalgustuse ehitustööde teise etapi teostamisel olid projektijärgsed valgustid Siteco Streetlight 10 mini vahetatud samaväärsetega - ehitamisel kasutati Philips BGP 202. Energia põigu tänavavalgustuse esimese etapi ehitustöödel on Töövõtja kohustatud kasutama samu valgusteid, mis paigaldati Energia põigul teisel etapil 2018.aastal.

Valgustite Siteco ja Philips optika erinevuse tõttu ja parema valgustamise saavutamiseks peab teostama valgusarvutus uute valgustitega ja esitama Narva LV vastutavale spetsialistele. Töövõtja kohustub teostada tänavavalgustuse ehitustööd vastavalt Narva LV vastutava spetsialisti poolt kooskõlastatud valgusarvutusele.

Valgustite värvustemperatuur peab olema järgmine:

ülekäigurada - K=5000

sõidutee - K=4000.

Valgusarvutuse teostamisel tuleb arvestada teisel etapil paigaldatud viimase valgusti asukohta.
2.Ülekäigukohtade valgustus peab vastama EVS 935-1:2017 nõuetele. Töövõtja peab kontrollima vastavust valgusarvutusega. Valgusarvutuse tulemused esitada Narva LV vastutavale spetsialistele. Ülekäigukohtade valgustuse ehitustööd tuleb teostada EVS 935-1:2017 nõuetega vastavuses.
3. Vastutavad spetsialistid allkirjastavad projekti osad esitada 25.10.2019

4. 10.09.2019 koostatud projekti muudatuste selgitused lisataks 25.10.2019“.
Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 21 tegevusega.

Antud juhul ei kuulu kavandatav tegevus eelpoolnimetatute hulka ning seetõttu eelhinnangut vastavalt KeHJS § 6 lg 23 ei anta.

Projektis esitatud tegevusel ei ole olulist keskkonnamõju.
Ehitusseadustiku § 42 lg 8 kohaselt kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist.

Vastavalt märkuste esitajate nõudmisele kõik märkused kantakse haldusaktile „tee ehitusluba“, millel ehitusseadustiku § 61 lg 2 kohaselt on õiguslik tähendus.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  lõike 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.

2.5. Ehitusseadustiku § 42 lg 3 punktide 5 ja 6 kohaselt ehitusloa kõrvaltingimusena võib     eelkõige sätestada ehitise või ehitamise keerukusest tulenevad lisatingimused ehitamiseks.
3. OTSUS

3.1. Anda tee ehitusluba Energia põigu kinnistul 1.etapi ehitustööde teostamiseks (sõidutee, kõnniteede, välisvalgustuse ja sademeveekanalisatsiooni ümberehitamiseks ja rajamiseks, va Energia tn 2a kinnistul asuva projekteeritud sõidutee) vastavalt tee ehitusprojektile (töö nr 01/07-2015, peaprojekteerija Llaki Logistika OÜ).
3.2. Jätta algatamata sõidutee ümberehitamise keskkonnamõju hindamist.
3.3. Kohustada ehitustööde tellijat ja peatöövõtjat täitma kõrvaltingimused, mis on esitatud käesoleva korralduse punktis 1 Linnamajandusameti poolt ning ehitusloal loetletud märkused.
4. RAKENDUSSÄTTED  
4.1. Korraldus jõustub seadusega ettenähtud korras.

4.2.   Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  Korraldust on võimalik vaidlustada Tartu Halduskohtu Jõhvi kohtumajas30 päeva jooksul arvates korralduse teatavakstegemisest.

